થયું છે એવું કે અમેરિકામાં તળમાંથી ક્રૂડ કાઢવાની ટેક્નિકમાં સુધારો થઈ રહ્યો છે. તેના કારણે નીચોવી નીચોવીને વધુ ઑઇલ અને ગેસ અમેરિકન કંપનીઓને મળી રહ્યા છે. તેના કારણે ક્રૂડની આયાત વધારવાની જરૂર રહી નથી. તેના કારણે ચિંતા રહી નથી. તેના કારણે ક્રૂડ અને ગેસ વધારે વપરાય તેને અટકાવવાની પણ જરૂર અમેરિકન સરકારને લાગતી નથી. અમેરિકાના એનર્જી ડિપાર્ટમેન્ટે એક અહેવાલમાં કહ્યું કે આપણા ઑઇલ રિસોર્સીઝનો ભૂતકાળ કરતાં વધુ ફ્લેક્સિબિલીટી સાથે ઉપયોગ કરવામાં બહુ ચિંતા કરવા જેવું નથી.